Diari Oficial de la Generalitat Valenciana


Sumari del DOGV 7434, del 31-12-2014 (2014/11393)

RESOLUCIÓ de 22 de desembre de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11606


Data del document
:   22-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

 Descriptors 

:   * taxi

RESOLUCIÓ de 22 de desembre de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant. [2014/11358]  
La Llei 6/2011, d'1 d'abril, del Consell, de Mobilitat de la Comunitat Valenciana, establix que amb caràcter general, correspon a la Generalitat l'exercici de les competències administratives en relació amb el servici de taxi, i en particular l'establiment de la seua normativa.  
  
Mitjançant l'Orde de 12 de juliol de 1994, de la Conselleria d'Obres Públiques, Urbanisme i Transports, es crea l'Àrea de Prestació Conjunta d'Alacant, per als servicis de transports públics de viatgers en automòbils de turisme.  
L'Orde de 6 de setembre de 1999, de la Conselleria d'Obres Públiques, Urbanisme i Transports, regula el sistema de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant.  
La Resolució de 31 de gener de 2014, de la Direcció General de Transports i Logística, va regular el sistema de dies de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant.  
La situació de crisi econòmica amb el consegüent impacte negatiu sobre la mobilitat i sobre la demanda del servici de taxi, on persistix un desequilibri entre l'oferta i la demanda de taxis en l'àrea de prestació conjunta d'Alacant, ha motivat que els representants de les associacions majoritàries del sector hagen acordat la implantació d'un sistema de torns de descans addicional a l'ordinari.  
Per tot això, i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Distribució dels dies de descans  
A partir de l'entrada en vigor d'esta resolució, els dies de descans obligatori de les autoritzacions de taxi adscrites a l'àrea de prestació conjunta d'Alacant queden distribuïts de la forma següent:  
  
Dia de la setmana Indicatiu Números de les autoritzacions que descansen (ambdós incloses)  
Dilluns D 213 a 318  
Dimarts E 319 a 424  
Dimecres A 425 a 531  
Dijous B 001 a 106  
Divendres C 107 a 212  
  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de la setmana Indicatiu Número d'autorització de taxi adaptat que descansa  
Dilluns D 534  
Dimarts E 535 i 537  
Dimecres A 536  
Dijous B 532  
Divendres C 533  
  
  
  
Segon. Descans addicional de huit hores  
Es prorroga el règim de descans addicional regulat en el primer paràgraf de l'article segon de la Resolució de 31 de gener de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant.  
Este descans addicional de huit hores no tindrà vigència entre l'1 de juny de 2015 i el 30 de setembre de 2015, període en què serà aplicable el descans diari obligatori regulat en l'article primer d'esta resolució.  
  
Aquells titulars d'autoritzacions pertanyents a l'àrea de prestació conjunta d'Alacant que vulguen canviar el torn de descans addicional que tenen actualment, disposen de 10 dies, comptats a partir de la publicació d'esta resolució, per a solicitar el canvi de torn triat, a la Direcció General de Transports i Logística.  
Les autoritzacions de taxi de l'àrea de prestació conjunta d'Alacant, que tinguen adscrit un vehicle adaptat podran prestar servici els dies en què els corresponga el descans obligatori sempre que es tracte de servicis prèviament contractats per a atendre necessitats de mobilitat de persones amb capacitat reduïda.  
La prestació d'este tipus de servicis durant els dies de descans obligatori haurà d'identificar-se a través del distintiu que s'acompanya com annex de la Resolució d'1 d'octubre de 2012, de la directora de l'Agència Valenciana de Mobilitat, per la qual s'exceptua del règim de descans obligatori les autoritzacions de taxi de l'àrea de prestació conjunta de València que tinguen adscrit un vehicle adaptat a persones amb discapacitat, que haurà de ser colocat en el tauler de control i en la lluna posterior de tal forma que siga visible des de l'exterior del vehicle.  
  
  
Tercer. Prestació del servici durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta d'Alacant es prestarà davall un règim de torns en què descansarà la mitat de la flota i s'organitzaran de la manera següent:  
Quan el dissabte siga data parella prestaran servici els taxis amb número d'autorització de l'àrea parell i descansaran la resta de vehicles.  
Quan el dissabte siga data imparella prestaran el servici els taxis amb número d'autorització de l'àrea imparella i descansaran la resta de vehicles.  
Quan el diumenge siga data parella prestaran el servici els taxis amb número d'autorització de l'àrea parell i descansaran la resta de vehicles.  
Quan el diumenge siga data imparella, prestaran el servici els taxis amb número d'autorització de l'àrea imparella i descansaran la resta de vehicles.  
No obstant la distribució anterior, als efectes d'evitar la fallida del sistema d'alternança, el dissabte 31 de gener treballaran les llicències imparelles i el diumenge 1 de febrer treballaran les llicències parelles, el dissabte 31 d'octubre treballaran les llicències parelles i el diumenge 1 de novembre les llicències imparelles.  
2. La mateixa correlació parell/imparell s'aplicarà per a les llicències de taxi adaptats respecte als descansos dissabte i diumenge.  
  
Quart. Prestació del servici durant dies festius  
Les autoritzacions de l'àrea de prestació conjunta d'Alacant prestaran servici durant els dies festius de 2015 de la manera següent:  
 6 gener (dia de Reis). Treballaran les llicències parelles, menys les que descansen.  
 19 de març (Sant Josep). Treballaran les llicències imparelles, menys les que descansen.  
 3 d'abril (Divendres Sant). Treballaran les llicències parelles, menys les que descansen.  
 6 d'abril (Dilluns de Pasqua).Treballaran les llicències imparelles, menys les que descansen.  
 16 d'abril (La Santa Faç). Treballaran les llicències parelles, menys les que descansen.  
 1 de maig (Festa de Treball). Treballaran les llicències imparelles, menys les que descansen.   
 15 d'agost (Assumpció de la Mare de Déu). Treballaran les llicències parelles, menys les que descansen.  
 9 d'octubre (Dia de la Comunitat Valenciana). Treballaran les llicències imparelles, menys les que descansen.   
 12 d'octubre (Dia de la Hispanitat). Treballaran les llicències parelles, menys les que descansen.   
 7 de desembre (Dia de la Immaculada Concepció). Treballaran les llicències imparelles, menys les que descansen.   
 8 de desembre (Dia de la Immaculada Concepció). Treballaran les llicències parelles, menys les que descansen.   
El dia de Nadal i Any Nou no es regulen com parells o imparells. Podran treballar tots els taxis, menys els que els toque descansar.  
  
Quint. Definició d'horaris  
El canvi de torn es realitzarà de parells a imparells i viceversa, del dissabte al diumenge a les 21.00 hores i del diumenge al dilluns a les 23.00 hores, durant els mesos de juny, juliol i agost. La resta de l'any els canvis de torn, tant del dissabte com del diumenge, es realitzaran a les 23.00 hores. A excepció dels dies 14 de febrer, dissabte de Carnestoltes, i els dies 20 a 24 de juny, així com nit de Nadal i nit de Cap d'Any que serà lliure de 21.00 hores a les 8.00 hores  
  
Sext. Senyal identificatiu del dia de descans i del torn addicional  
Els dies de descans setmanal aniran senyalitzats amb els indicatius vigents A, B, C, D i E i hauran de mantindre's permanentment en el vehicle amb independència del torn que s'establisca cada any. Els referits indicatius respondran al disseny que s'acompanya com a annex a l'Orde 2/2014, de 6 de febrer de la Conselleria d'Infraestructures, Territori i Medi Ambient, per la qual es regula el sistema de descans obligatori i la limitació diària en la prestació del servici de taxis en l'àrea de prestació conjunta de València, els indicatius per als taxis adaptats el disseny que figura en l'annex II de la Resolució de 31 de gener de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme en l'àrea de prestació conjunta d'Alacant.  
  
Sèptim. Entrada en vigor  
La present disposició entrarà el vigor l'endemà de la publicació en el Diari Oficial de la Comunitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 22 de desembre de 2014.- El director general de Transports i Logística: Carlos J. Eleno Carretero.